«Kon-Tiki» nominert til Oscar

Jakob Oftebro om Oscar: - Det er helt utrolig gøy

(VG Nett) Den norske storfilmen «Kon-Tiki» er nominert til Oscar for beste utenlandske film.

Geir Arne Kippernes

Atle Jørstad Wergeland

Borghild Maaland

Oppdatert 10. januar 2013

Artikkelen er over syv år gammel

- Hahaha, det er helt utrolig gøy. Helt fantastisk. Det er veldig stort, det har jo bare skjedd tre ganger før. Så det er utrolig gøy å få være med, sier Jakob Oftebro (26), som spiller Torstein Raaby i «Kon-Tiki».

Han er på vei til USA for å overvære Golden Globe-utdelingen, og fikk melding da han mellomlandet.

- Jeg fikk melding da jeg landet i München nå nettopp. Jeg rakk akkurat å ta et glass champagne før neste fly boarder, sier Oftebro, som skal videre til Los Angeles for Golden Globe-utdelingen på søndag.

- Har du snakket med de andre?

- Jeg har snakket med de andre, og det er veldig god stemning. Stemningen er skyhøy, folk er dødshappy.

- Hvordan skal du feire?

- Nå skal jeg bare sitte og humre hele veien til LA. Bare smile. Det er sikkert bare en gang i livet man opplever noe sånt, så man får nyte det.

- Hva tror du det har å si for dine utenlandsmuligheter?

- Jeg vet ikke, jeg. Jeg er bare glad på filmens vegne. Det er utrolig gøy for produsentene, regissørene, alle som har vært med. Det er et veldig kvalitetsstempel. Filmen er ikke lansert i Danmark, for eksempel. Dette kan ha en veldig god PR-verdi der borte. Det er ikke så veldig mange i Danmark og Sverige som ser norsk film, og sånn sett kan det være veldig, veldig viktig. Og det er utrolig gøy at en film man har vært med på får den anerkjennelsen.

NOMINERT: Jakob Oftebro spilte Torstein Raaby i den Oscar-nominerte filmen «Kon-Tiki». Foto: Carl Christian Raabe / Nordisk Film Distribusjon AS



- Fantastisk moro

Også medskuespiller Tobias Santelmann (32) er i himmelen.

- Dette er fantastisk moro, det må jeg være ærlig å si. Det er gøy for alle som har vært med, for det er lagt ned ekstremt mye arbeid. Nå skal vi bare suge på karamellen så mye og lenge man orker. Dette skjer ikke så ofte med norske filmer, så det er utrolig moro, sier skuespiller Tobias Santelmann til VG Nett.

Han spilte Knut Haugland i filmen. Nå skal han feire med thaisuppe og et glass hvitvin.

- De andre er på vei over til USA for å være på Golden Globe på søndag, så jeg får ikke feiret med noen av dem. Jeg skal bare være stolt og fornøyd, sier Santelmann.

«Kon-Tiki» er sammen med blant andre den danske filmen «En kongelig affære» nominert til Oscar. Den chilenske filmen «No» av Pablo Larraín, østerrikske «Amour» av Michael Haneke (også nominert til Beste film) og kanadiske «War Witch» av Kim Nguyen er også nominert.

- Jeg er overbevist om at min salige far ville dele min glede over Oscar-nominasjonen, sier Thor Heyerdahl jr. som akkurat nå chatter med VG Netts lesere.

- Mine første gratulasjoner går til manusforfatter, regissører, produsenter og skuespillere. For oss på Kon-Tiki-museet er jo dette et uvurdelig PR-stunt. Det går ikke an å si noe annet enn at dette var veldig hyggelig, sier han.

Her kan du diskutere nominasjonen med VGs filmekspert.

Hans bror Bjørn (Bamse) Heyerdahl jubler når VG Nett informerer om nominasjonen.

- Så flott. Det er fantastisk. Dette må først krediteres regissørerene og produsentene som har gjort en fenomenal jobb i verdensformat, sier han.

- Teknologisk er dette også et internasjonalt prosjekt av rang. Mest vil jeg takke far og mor som fremdeles gir inspirasjon og håp til ungdommen. Han var jo opptatt av naturen, og jeg ser hans virke nå går videre osm et brobyggingsprosjekt. Jeg gleder meg stort over dette.

Rett før jul ble det kjent at filmen om Thor Heyerdahls velkjente ekspedisjon er en av ni filmer som kjemper om tittelen beste fremmedspråklige film.

Av de ni ble fem filmer plukket ut til den endelige nomineringen.

Les også: Filmekspert tror ikke «Kon-Tiki» vinner

Disse filmene kjempet om de fem nomineringene:

Østerrike: «Amour», Michael HanekeCanada: «War Witch», Kim NguyenChile: «No», Pablo LarraínDanmark: «En kongelig affære», Nikolaj ArcelFrankrike: «De Urørlige», Olivier Nakache og Eric ToledanoIsland: «The Deep», Baltasar KormákurNorge: «Kon-Tiki», Joachim Rønning og Espen SandbergRomania: «Beyond the Hills», Cristian MungiuSveits: «Sister», Ursula Meier

I tillegg til Oscar-racet er «Kon-Tiki» nominert til Golden Globe. Den prisutdelingen går av stabelen søndag.

VGTV: Se Alba lese opp «Kon-Tiki» som «Golden Globe»-nominert

«Kon-Tiki», som handler om Thor Heyerdahls eventyrlige flåteferd, knuste alle rekorder for en norsk kinoåpning da den hadde premiere 24. august. 164.191 billetter ble solgt første helgen. Filmen var den desidert mest sette norske filmen i fjor.

Steven Spielbergs politiske drama «Lincoln» er nominert i hele tolv Oscar-kategorier. Deretter kommer «Life of Pi» av Ang Lee med elleve nominasjoner. Begge filmene er nominert i den gjeveste kategorien Beste film.

Disse er nominert til Beste film:

«Amour»

«Les Misérables»

«Argo»

«Zero Dark Thirty»

«Silver Linings Playbook»

«Django Unchained»

«Beasts of the Southern Wild»

«Lincoln»

«Life of Pi»

Beste mannlige skuespiller:

Hugh Jackman i «Les Misérables»

Bradley Cooper i «Silver Linings Playbook».

Joaquin Phoenix i «The Master»

Denzel Washington i «Flight»

Daniel Day Lewis i «Lincoln»

Beste kvinnlige skuespiller:

Naomi Watts i «The Impossible»

Jessica Chastain i «Zero Dark Thirty»

Jennifer Lawrence i «Silver Linings Playbook»

Emmanuelle Riva i «Amour»

Quvenzhané Wallis i «Beasts of the Southern Wild»

Beste regi:

David O'Russel med «Silver Linings Playbook»

Ang Lee med «Life of Pi»

Steven Spielberg med «Lincoln»

Michael Haneke med «Amour»

Benh Zeitlin med «Silver Linings Playbook»

Beste mannlige birolle:

Christoph Waltz i «Django Unchained»

Philip Hoffman i «The Master»

Robert De Niro i «Silver Linings Playbook»

Alan Arkin i «Argo»

Tommy Lee Jones i «Lincoln»

Beste kvinnelige birolle:

Sally Field i «Lincoln»

Anne Hathaway i «Les Misérables»

Jackie Weaver i «Silver Linings Playbook»

Helen Hunt i «Tbe Sessions»

Amy Adams i «The Master»

Beste animasjonsfilm:

«Brave»

«Frankenweenie»

«ParaNorman»

«The Pirates! Band of Misfits»

«Wreck-It Ralph»

Beste kostyme:

«Anna Karenina»

«Les Misérables»

«Lincoln»

«Mirror Mirror»

«Snow White and the Huntsman»

Beste dokumentar:

«Broken Cameras»

«The Gatekeepers»

«How to Survive a Plague»

«The Invisible War»

«Searching for Sugar Man»

Beste musikk:

«Anna Karenina»

«Argo»

«Life of Pi»

«Lincoln»

«Skyfall»

Beste foto:

«Anna Karenina»

«Django Unchained»

«Life of Pi»

«Lincoln»

«Skyfall»

Beste kortdokumentarfilm:

«Inocente»

«Kings Point»

«Mondays at Racine»

«Open Heart»

«Redemption»

Beste klipp:

«Argo»

«Life of Pi»

«Lincoln»

«Silver Linings Playbook»

«Zero Dark Thirty»

Beste sminke:

«Hitchcock»

«The Hobbit: An Unexpected Journey»

«Les Misérables»

Beste orginalåt:«Before My Time" from Chasing Ice»«Everybody Needs A Best Friend»«Pi's Lullaby" fra Life of Pi»«Skyfall" fra Skyfall»«Suddenly" fra Les Misérables»

Beste produksjondesign:

«Anna Karenina»

«The Hobbit: An Unexpected Journey»

«Les Misérables»

«Life of Pi»

«Lincoln»

Beste kortanimasjonsfilm:

«Adam and Dog»

«Fresh Guacamole»

«Head over Heels»

«Maggie Simpson in "The Longest Daycare"»

«Paperman»

Beste kortfilm:

«Asad»

«Buzkashi Boys»

«Curfew»

«Death of a Shadow (Dood van een Schaduw)»

«Henry»

Beste lydklipp

«Argo»

«Django Unchained»

«Life of Pi»

«Skyfall»

«Zero Dark Thirty»

Beste lydmiks

«Argo»

«Les Misérables»

«Life of Pi»

«Lincoln»

«Skyfall»

Beste spesialeffekter:

«The Hobbit: An Unexpected Journey»

«Life of Pi»

«Marvel's The Avengers»

«Prometheus»

«Snow White and the Huntsman»

Beste orginalmanus:

«Amour»

«Django Unchained»

«Flight»

«Moonrise Kingdom»

«Zero Dark Thirty»

Beste adapterte manus:

«Argo»

«Beasts of the Southern Wild»

«Life of Pi»

«Lincoln»

«Silver Linings Playbook»

Publisert: 10.01.13 kl. 14:44 Oppdatert: 10.01.13 kl. 16:53

Les også

Mer om Oscar